ผมเคยฉีดกระตุ้นปลายเดือนมกราที่ผ่านมา2เข็มและฉีดกระตุ้นอีก1เข็ม9กุมภาเมื่อวันที่5มีนาเล่นกับน้องหมาที่บ้านโดนข่วนเป็นรอยแดงไม่แสบไม่มีเลือดออกสักพักรอยก็ยุบหายน้องหมาที่บ้านฉีดวัคซีนช่วงปลายมกราที่ผ่านมาฉีดทุกปี ผมควรไปฉีดกระตุ้นไหมครับหรือว่าภูมิต้านทานที่ฉีดยังสูงอยู่ และถ้าน้องมีเชื้อที่ผมฉีดยายังเพียงพออยู่ไหมครับผมเคยถามไปหลายครั้งแล้วแต่อยากแน่ใจผมกลัว
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สมาแล้ว และได้ฉีดกระตุ้นไป 2 เข็มเมื่อเดือน ม.ค. และอีก 1 เข็มเมื่อ 9 ก.พ. เมื่อโดนสุนัขข่วนในวันที่ 5 มี.ค. นี้ ยังไม่จำเป็นต้องฉีดกระตุ้นอีก เพราะระดับภูมิคุ้มกันนั้นยังสูงเพียงพอในการป้องกันการเกิดโรคได้ค่ะนอกจากนี้ หากเป็นสุนัขที่เลี้ยงเอง ก็สามารถเฝ้าสังเกตอาการได้ โดยหากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนเพิ่มแต่อย่างใดค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ